С Втората италианско-етиопска война, Гражданската война в Испания и след това с Втората световна война одобрението на Адриано Оливети към фашисткия режим в Италия намалява и той стига до открит антифашизъм. През 1943 г., убеден в победата на Съюзниците, Адриано интензифицира политическия си ангажимент. На 4 февруари в Йона на Цюрихското езеро той се среща с информатор на американската Office of strategic services (OSS), комуто представя своя детайлен план за управлението на Италия след войната. Той е предаден в Берн на координатора на OSS Ален Дюл. През май Адриано започва да търси привърженици за плана, който предвижда външно правителство в подкрепа на Съюзниците, съставено от италиански изганици. На 15 юни отива в Американското посолство в Берн и е класифициран като информатор Oss n.660. На 30 юли същата година обаче е арестуван на гара Трастевере в Рим заедно с Ванда Соави благодарение на предателството на посредническия агент, като е обвинен в конспирация с врага. Пратен е в римския затвор Regina Coeli, но на 22 септември е освободен и се крие при приятели в Рим и Милано. Той дава 10 млн. лири на зараждащата се Римска съпротива.